Kadá ńkūkúmá ai nyiá ǹkúkúmá nâ: Tɔbɔ́gán ásí mətsɔ́, amú ékād dúmá dzáán é sɔ́dan yǎ mínā á ńlō, é kūū á sí. 19Bətísɔ̌n yā Négev bə́ diliban yǎ, təge ai é mod yǎ ā yāī bɔ́. Yúda ásə a kə á məkaban, á məkaban, təge ai səsalá. 20Tyé mís ó bə̄bə̄ ébá básɔ́ á ńnam âkoé, ńkunda bə́ ngávə́ wā ó nə̄ vé, míńtómbá mí ngábə́ dúmá dóe ? 21Wayi dzó yá ábōg báyi wa sɔ́ tíbili, wa yǎ ó ngākomodo bɔ́ ? Bəmvóé bóe ḿbɔ̄ báyi bɔ é bod bə́ osú ású ámalá dóe, ńdɔ mīńtyé myâyi wa bi anə́ mīníngá yǎ ā kogolo ? 22Ngə́ ō dzó á ńnə̄m wóe étēdē nâ: Ású dzé mātóban ai ákyāí bə́bə̂ bə́ mam dí ? Ó yəm nâ: ású mod evǔs woe, ńdɔ bə́ ngábɛ́de wa kaba á yób, bə́ ngátíbili wa.